Държавен вестник, бр. 15, 2011 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  15
ПОСТАНОВЛЕНИЕ № 33
ОТ 10 ФЕВРУАРИ 2011 Г.
за изменение и допълнение на Устройствения 
правилник на Българския спортен тотали­
затор, приет с Постановление № 163 на Ми­
нистерския съвет от 2000 г. (обн., ДВ, бр. 65 
от 2000 г.; изм. и доп., бр. 17 и 54 от 2001 г., 
бр. 9 и 74 от 2002 г., бр. 32, 59 и 89 от 2005 г., 
бр. 73 от 2009 г. и бр. 16 и 64 от 2010 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 30 се правят следните изменения 
и допълнения:
1. В ал. 4:
а) точка 1 се отменя; 
б) точки 2 и 3 се изменят така:
„2. за стимулиране развитието на Бъл­
гарския спортен тотализатор – 50 на сто от 
непотърсените печалби;
3. за осъществяване на дейностите по Закона 
за физическото възпитание и спорта – 50 на сто 
от непотърсените печалби, след счетоводното 
приключване на всяко тримесечие средствата, 
отчетени като непотърсени печалби за съ­
ответния отчетен период, се предоставят на 
Министерството на физическото възпитание 
и спорта;“.
2. Създава се ал. 5:
„(5) След приемането на годишния финан­
сов отчет на Българския спортен тотализатор 
за съответната отчетна година се извършва 
изравняване за определяне на окончателния 
размер на средствата, предоставени по реда 
на ал. 4, т. 3.“ 
Заключителна разпоредба
§ 2. Постановлението влиза в сила от деня 
на обнародването му в „Държавен вестник“.
Министър-председател:
Бойко Борисов
Главен секретар на Министерския съвет:
Росен Желязков
2135
ПОСТАНОВЛЕНИЕ № 34
ОТ 14 ФЕВРУАРИ 2011 Г.
за предоставяне на допълнителни средства за 
довършване на ремонтни дейности, реставра­
ция и довършителни строителни дейности на 
обекти, включени в маршрутите на културно-
религиозния туризъм
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни бюджетни 
кредити по бюджета на Министерския съвет 
за 2011 г. в размер 460 000 лв. за ремонтни 
дейности и довършителни строителни дей­
ности на православни храмове и манастири, 
както следва:
1. довършване на строителството на храм 
„Св. Николай“, кв. Меден рудник – Бур­
гас – 200 000 лв.;
2. довършване на строителството и оборуд­
ване на храм „Успение Богородично“ – Ахто­
пол – 50 000 лв.;
3. довършване на покрива на храм „Св. 
ап. Петър и Павел“ – с. Комарево, община 
Берковица – 10 000 лв.;
4. довършване и оборудване на храм „Св. 
св. Кирил и Методий“ – Созопол – 100 000 лв.;
5. довършване на х рам „Св. Трои­
ца“ – с. Стряма, община Раковски, област 
Пловдив – 100 000 лв.
(2) Одобрява допълнителни бюджетни креди­
ти по бюджета на Министерството на културата 
за 2011 г. в размер 250 000 лв. за консервиране, 
реставрация и експониране на артефакти на 
средновековен манастир „Св. Апостоли“ и 
крепост „Каструм домини“ – Созопол.
(3) Средствата по ал. 1 и 2 да се осигурят 
за сметка на преструктуриране на разходите 
по централния бюджет за 2011 г. по реда на 
чл. 34, ал. 1 от Закона за устройството на 
държавния бюджет.
Чл. 2. Министърът на финансите по пред­
ложение на министъра на културата и на 
главния секретар на Министерския съвет да 
извърши произтичащите от чл. 1, ал. 1 и 2 
промени по бюджетите на Министерството на 
културата и на Министерския съвет за 2011 г. 
Заключителни разпоредби
§ 1. Постановлението се приема на осно­
вание чл. 28, ал. 1 от Закона за устройството 
на държавния бюджет. 
§ 2. Изпълнението на постановлението се 
възлага на министъра на финансите, на ми­
нистъра на културата и на главния секретар 
на Министерския съвет.
§ 3. Постановлението влиза в сила от деня 
на обнародването му в „Държавен вестник“.
Министър-председател:
Бойко Борисов
Главен секретар на Министерския съвет:
Росен Желязков
2279
ПОСТАНОВЛЕНИЕ № 35
ОТ 14 ФЕВРУАРИ 2011 Г.
за приемане на Устройствен правилник на Бъл­
гарската агенция по безопасност на храните
МИНИСТЕРСКИЯТ СЪВЕТ
П О С Т А Н О В И :
Член единствен. Приема Устройствен 
правилник на Българската агенция по без­
опасност на храните.
Преходни и заключителни разпоредби
§ 1. Функциите на Националната ветери­
нарномедицинска служба преминават към 
Българската агенция по безопасност на хра­
ните, осигурени с 2084 щатни бройки.